ועדת הכספים, כנסת 18, פרוטוקול מספר 624, 2010-12-27 13:50

משה גפני: אני פותח את ישיבת הכספים.

משה גפני: על סדר היום שינויים בתקציב לשנת 2010.

משה גפני: הודעה מספר 8791009 –     	ניצולי שואה.

יעקב אדרי: הרב גפני, יש כאן עניין של ביגוד לשרים?

משה גפני: לא. מחר.

יעקב אדרי: אז אין בעיה.

משה גפני: מתי יש לכם ישיבות סיעה?

שי חרמש: ב-2:30.

משה גפני: בסדר.

משה גפני: אני אמשיך את הישיבה ב-3:30, המשך העברות והנושא של הצווים.

משה גפני: יש מישהו שהגיע לצורך הנושא של ניצולי שואה?

משה גפני: יש מישהו מהאוצר שיכול לענות לי?

קריאה: הרפרנט בדרך.

משה גפני: פנייה מספר 954 –

אנסטסיה סורוקינה: הפנייה נועדה לתקצב סך של 36 מיליון ו-350 אלפי שקלים בהוצאה מותנית בהכנסה, וכן שינויים פנימיים שעיקרם: 10 מיליון שקלים לתקציב פיתוח של המינהל האזרחי ו-21 מיליון שקלים לפרוייקטים מכספי לפיד ירוק.

שי חרמש: מה זה לפיד ירוק?

אנסטסיה סורוקינה: לפיד ירוק, זה כסף מוחרם מפלשתינאים.

שי חרמש: והכל הולך לפיתוח עבור הפלשתינים.

אנסטסיה סורוקינה: אלה גם שטחים שלנו.

אנסטסיה סורוקינה: אלה גם כבישים שלנו.

שי חרמש: אלה לא שטחים שלנו כי זה מעבר לקו הירוק.

משה גפני: שי, להצביע?

שי חרמש: כן.

משה גפני: אנחנו מצביעים.

משה גפני: ה צ ב ע ה     פנייה מספר 954 – אושרה פה אחד     הפנייה עברה בתמיכת האופוזיציה.

שי חרמש: בקולות האופוזיציה.

משה גפני: פניות מספר 988 ו-989 –     	למי מיועדים המיליון ו-800 אלף השקלים?

אריאל אטיאס: למינהל תרבות.

משה גפני: מה עושים עם הכסף?

אריאל אטיאס: 800 אלף שקלים לתרבות תורנית.

משה גפני: כל הכבוד.

משה גפני: איזה יופי.

אריאל אטיאס: מיליון למחקר.

משה גפני: אנחנו מצביעים.

משה גפני: ה צ ב ע ה     פניות מספר 988 ו-989 – אושרו פה אחד     פניות מספר 1001, 1002, 1003 –     	בריאות.

קריאה: הרפרנט בדרך.

משה גפני: אתם בסדר במשרד האוצר?

קריאה: לא הודיעו לנו.

טמיר כהן: הודיעו לכם.

משה גפני: איפה כולם?

קריאה: אני חושב שהם מגיעים.

קריאה: פניות מספר 1004 עד 1006 –     	בריאות.

טמיר כהן: הגיע הרפרנט.

משה גפני: פניות מספר 1001, 1002 ו-1003 –

רועי כפיר: הפנייה נועדה להעברת 17 וחצי מיליון שקלים ממשרד ראש הממשלה לסעיף 67, למשרד הבריאות.

משה גפני: אנחנו מצביעים.

משה גפני: ה צ ב ע ה     פניות מספר 1001, 1002 ו-1003 – אושרו פה אחד     פניות מספר 1004 עד 1006, 1014 עד 1017 -      	גם זה בריאות.

רועי כפיר: הפנייה נועדה להעברת סכום של 163.7 מיליון שקלים ממשרד ראש הממשלה לסעיף 13 ועודפים שיש השנה מפיתוח במשרד הבריאות ומסעיף 24 לתמיכות בענפי המשק ולמשרד החינוך.

רועי כפיר: בתוך הפנייה מתבצעים שינויים פנימיים במשרד הבריאות בהתאם לתוכניות עבודה וביצוע בפועל.

רועי כפיר: הדבר העיקרי שמתבצע כאן הוא השינוי בפסיכיאטריה בעקבות כך שלא עברה הרפורמה.

משה גפני: תגיד לי מה זה טיפול באח"מים.

משה גפני: טיפול רפואי באח"מים.

משה גפני: מה זה?

שי חרמש: אולי מגיע לך ואתה לא יודע.

משה גפני: אני לא מבקש ואני לא רוצה.

רועי כפיר: אנחנו מדברים על אותה פנייה?

משה גפני: כן.

משה גפני: עמוד  21 בחוברת, בראש העמוד,  טיפול רפואי באח"מים, 3.226 מיליון שקלים.

רועי כפיר: אני מבקש את רשות הוועדה.

רועי כפיר: התקציבן שביצע את הפנייה הזאת הוא התקציבן של משרד הבריאות שיהיה כאן בעוד דקה ויוכל להסביר את הפנייה הזאת בפרטי פרטים.

רועי כפיר: אם אפשר לחכות להם.

משה גפני: אני לא צריך פרטי פרטים.

משה גפני: אני צריך את הטיפול הרפואי באח"מים, לדעת מה זה.

רועי כפיר: אני יודע שמשרד הבריאות מבצע את זה.

משה גפני: כמה זמן עד שהוא מגיע?

רועי כפיר: דקה.

רועי כפיר: ממש דקה.

משה גפני: בסדר.

משה גפני: נחכה לו עם זה.

משה גפני: אורי, אתה הגעת ואני כבר מריח צרות.

אורי אריאל: לא, אין צרות, רק רביזיה אחת.

משה גפני: שי חרמש ואני נפיל לך את הרביזיה.

שי חרמש: אל תדאג, האופוזיציה לא תיתן לך.

משה גפני: אני חוזר לעמוד הראשון.

משה גפני: פניות מספר 879 ו-1009 – ניצולי שואה

דב בארי: הפנייה נועדה להעברת 40 מיליון שקלים  מהמוסד לביטוח לאומי לניצולי שואה.

דב בארי: המקור של הכספים בביטוח לאומי הם בגין השתתפות שלנו בגין הגבייה בביטוח לאומי.

דב בארי: הגבייה הייתה יותר נמוכה מהאומדנים ויש שם יתרה שאין מה לעשות אתה ומעבירים אותה לרשות לזכויות ניצולי השואה על מנת לשלם תגמולים בהתאם לחוק ההטבות לניצולי שואה משנת 2008.

משה גפני: אנחנו מצביעים.

משה גפני: ה צ ב ע ה     פניות מספר 879 ו-1009 – אושרו פה אחד     פנייה מספר 1007, אינטל, נשאיר אותה.

שי חרמש: למה?

שי חרמש: זה אינטל.

שי חרמש: זה קריית גת.

משה גפני: אמרו לי לה"ב שעם חצי מהכסף הזה הם מעסיקים כפול עובדים.

משה גפני: פנייה מספר 1007 –

נועם שטרן: הפנייה נועדה להעביר 740 מיליון שקלים לאינטל לשדרוג פאב יישום שמונה בקריית גת.

נועם שטרן: בנוסף יש כאן עוד 68 מיליו שקלים לשינוי טכני.

משה גפני: מה זה שינוי טכני?

נועם שטרן: זה לא קשור לאינטל אלא זה להפוך תקנות בהתחייבות מזומן.

משה גפני: אלה ההתחייבויות הקודמות של הממשלה?

נועם שטרן: לא. זה משהו שלא קשור לאינטל.

משה גפני: אני שואל על אינטל.

שי חרמש: אינטל, זה הסכם חדש.

נועם שטרן: זאת התחייבות חדשה.

נועם שטרן: 740 מיליון שקלים הם התחייבותחדשה על שדרוג פאב 28 להקמת מרכז מו"פ נוסף בפריפריה ולשיתוף פעולה עם האקדמיה.

שי חרמש: צריך להבין שמול ה-740 מיליון אלה, אינטל שם פי חמש.

נועם שטרן: השקעה של 2.7 מיליארד.

משה גפני: אתה סבור שמנכ"ל משרד התעשייה לא צריך לבוא לכאן להסביר ולומר מה זה?

שי חרמש: אני לא יודע.

שי חרמש: העברנו היום 3 מיליארד לאהוד ברק והוא לא הגיע לכאן.

אורי אריאל: הוא הגיע לוועדה לתקציב הביטחון.

משה גפני: אני רוצה את מנכ"ל התמ"ת מחר שיסביר מה זה.

משה גפני: זה סכום של קרוב למיליארד שקלים.

שי חרמש: תראה מה עומד מול זה.

משה גפני: אפשר לחכות עוד יום?

אורי אריאל: נחכה עוד יום.

נועם שטרן: לבדוק אם הוא יכול להגיע היום?

משה גפני: לא. שיבוא מחר.

משה גפני: פנייה מספר 1008 –

שלמה ענתבי: להגדיל את התקציב לטובת האכיפה והגבייה ברשות המסים.

שי חרמש: להעמיק את הגבייה.

משה גפני: מה עם סעיף 46 שביקשתי להעמיק?

שלמה ענתבי: יש לנו פתרון.

משה גפני: תגידו לי מחר את העיקרון.

משה גפני: אני תולה את זה בזה.

משה גפני: לא יכול להיות שאנחנו נגביר רק את האכיפה במה שאזרח צריך לשלם ומה שאתם מחויבים לאזרחים, שם אין.

שלמה ענתבי: אני אגיד מה הפתרון.

שלמה ענתבי: יש כבר פתרון.

שלמה ענתבי: בשבוע הבא ייכנסו שני עובדים למקום.

שלמה ענתבי: בשבוע הבא ייכנסו שני עובדים לטיפול בסעיף 46.

משה גפני: אני אבדוק את זה.

משה גפני: פנייה מספר 1010 –

רועי כפיר: משרד הבריאות.

רועי כפיר: הפנייה נועדה להעברה של סך של 34 מיליון ו-625 אלף שקלים.

אורי אריאל: זה ביקור חולים?

רועי כפיר: לא. זה לבתי החולים הכלליים, סעיף 94.

רועי כפיר: לצורך התאמת תקציב השכר לביצוע.

משה גפני: על פי ההסכם עם ההסתדרות.

רועי כפיר: המענק החד פעמי.

משה גפני: אנחנו מצביעים.

משה גפני: ה צ ב ע ה     פנייה מספר 1010 – אושרה פה אחד     פנייה מספר 1011 – משרד הבריאות

רועי כפיר: תוספת לתוכנית החיסונים של משרד הבריאות.

רועי כפיר: זה וירוס שגורם להקאות ושלשולים.

משה גפני: כמה כסף?

רועי כפיר: עשרים מיליון שקלים בהרשאה להתחייב.

אורי אריאל: מה זה מכון ברוקדייל?

הרצל בהרב: מכון מחקר.

אורי אריאל: למה אתם צריכים חמישים מיליון?

הרצל בהרב: התקשרות לחמש שנים עם מכון ברוקדייל.

שי חרמש: זה דבר חדש.

שי חרמש: זה היה הג'וינט.

הרצל בהרב: מכון ברוקדייל זה מכון שעורך מחקרים עבור משרד הבריאות בנושאים שונים.

משה גפני: אורי, ליצמן מבקש את זה.

משה גפני: אתה לא יכול להתנגד.

משה גפני: אנחנו מצביעים.

משה גפני: ה צ ב ע ה     פנייה מספר 1011 – אושרה פה אחד     פנייה מספר 1012

אלון מסר: פנייה זו נועדה לתקצב סכום של 200 מיליון שקלים בהרשאה להתחייב למימון תוכנית לעידוד השקעת הגופים המוסדיים הישראליים בתעשייה עתירת הידע, בהתאם להחלטת הממשלה מספר 1988 מה-15 ביולי.

משה גפני: אנחנו מצביעים.

משה גפני: ה צ ב ע ה     פנייה מספר 1012 – אושרה פה אחד

אורי אריאל: למה אתה לא משאיר את זה למחר?

משה גפני: כי אני מבין מה זה.

שי חרמש: הממשלה החליטה.

שי חרמש: אתה לא סומך עליה?

משה גפני: לא, לא סומך עליה.

משה גפני: אל תסמוך עליה, לא על הממשלה הנוכחית ולא על הממשלה הקודמת.

משה גפני: פנייה מספר 1013 –

רועי כפיר: הפנייה נועדה לביצוע שינויים פנימיים בתקציב בתי החולים הכלליים של משרד הבריאות בהתאם לתוכניות העבודה של המשרד ובהתאם לביצוע בפועל של תקציב המשרד.

רועי כפיר: כמו כן הפנייה נועדה למימון עלויות הסכמי השכר בבתי החולים ולהפחית בהתאם לכך את תקרת ההוצאה הכללית בסך של 16 מיליון ו-800 אלף, ואני אסביר.

רועי כפיר: קודם הייתה רק פעימה חד פעמית ויש הסכמי שכר אחרים.

רועי כפיר: עושים כאן התאמות לבתי החולים השונים ונותנים כאן מענה להסכמי השכר שהיו.

רועי כפיר: אם צריך, אני אתן פירוט נוסף.

משה גפני: לא צריך.

משה גפני: אנחנו מצביעים.

משה גפני: ה צ ב ע ה     פנייה מספר 1013 – אושרה פה אחד     לגבי הבריאות.

משה גפני: מה זה טיפול רפואי באח"מים?

טמיר כהן: עמוד 16.

משה גפני: מיד אלה האח"מים שמטפלים בהם?

הרצל בהרב: נשיאים, שופטים לשעבר.

משה גפני: 3 מיליון ו-226 אלף שקלים.

משה גפני: במי מדובר?

משה גפני: אני נקרא אח"ם?

ציון פיניאן: לא. אתה מביא טופס 17.

משה גפני: מי אלה האח"מים?

הרצל בהרב: יש רשימה סגורה עד שנת 1995 לפי דעתי  של שופטים לשעבר ונשיאים לשעבר, ראשי ממשלה לשעבר, שכל הוצאות הטיפול הרפואי שלהם.

משה גפני: מ-1995 אין אקסטרה לאח"מים.

הרצל בהרב: לא. אין.

קריאה: זה מלפני חוק ביטוח בריאות ממלכתי.

קריאה: הם היו זכאים להם לפני חוק ביטוח בריאות ממלכתי.

משה גפני: מ-1995 אין טיפול רפואי לאח"מים.

משה גפני: יש טיפול רפואי אבל הם צריכים לשלם עליו כמו כולם.

הרצל בהרב: אבל האנשים האלה עדיין חיים.

משה גפני: עד 1995 היה ביטוח רפואי לאח"מים שאלה נשיאים, שופטים, ראשי ממשלה לשעבר וכולי.

משה גפני: מ-1995 אח"מים הם ככל האדם וצריכים להביא טופס 17 וללכת לפקידה בקופת חולים.

ציון פיניאן: אני יודע ששופטים לא מביאים טופס 17.

משה גפני: אנחנו מצביעים.

משה גפני: ה צ ב ע ה     הפנייה אושרה     פניות מספר 786 ו-787 - כוח אדם, משרד השיכון ורשות המסים     פניות מספר 814 ו-815 -

אריאל אטיאס: זה הסכם שיש למשרד עם רשות העתיקות.

אריאל אטיאס: יש תוספת התייקרות.

משה גפני: החשב הכללי מרוויח מהסיפור הזה?

אריאל אטיאס: בנוסף לפנייה הזאת יש תקן.

אריאל אטיאס: קיבלנו בשנה האחרונה תקן לסגן חשב והמחויבות שלנו מול החשב הכללי היא שעל כל תקן מגיע מסגן החשב, המשרד צריך לתת את אותו תקן לחשב הכללי.

משה גפני: ומה החשב הכללי עושה עם התקן הזה?

אריאל אטיאס: הייתה לנו מישהי שמתפקדת כסגנית חשב המשרד.

משה גפני: והיא עובדת של החשב הכללי?

אריאל אטיאס: היא עובדת של החשב הכללי אבל היא עובדת במשרד שלנו.

משה גפני: אז מה אתם נותנים לחשב הכללי?

אריאל אטיאס: את אותו תקן, כמו חשבים.

אריאל אטיאס: היום גם פונקציה של חשבים וגם פונקצית תקני חשב, שתי הפונקציות האלה הם תקנים שיושבים בתוך המשרד.

ציון פיניאן: אני מדבר בשם איציק וקנין, בקשר למשרד השיכון.

משה גפני: זה לא משרד השיכון, אלא זה משרד המדע.

משה גפני: אנחנו מצביעים.

משה גפני: ה צ ב ע ה     פניות מספר 814 ו-815 – אושרו פה אחד

אורי אריאל: יושב ראש הוועדה, אני מבקש רביזיה על בקשה 954, המינהל האזרחי.

משה גפני: הרביזיה התקבלה.

משה גפני: נצביע עליה מחר.

אורי אריאל: תודה רבה.

משה גפני: הנושא של הרכבת.

משה גפני: אני מבקש שתאמר לפרוטוקול.

משה גפני: אני עיכבתי.

טמיר כהן: פנייה מספר 891 –

משה גפני: היה מדובר על היטל על הסולר שהם היו צריכים לקבל וחבר הכנסת אורי אריאל העלה שאלה והיא למה לא משפים גם את הסולר למקוואות.

מיכה פרלמן: רצינו להכליל את רכבת ישראל בהסדר הבלו, וזה בעצם קיים בכל התחבורה הציבורית, חוץ מהרכבת.

מיכה פרלמן: כל התחבורה הציבורית נהנית מאיזשהו הישבון שמגיע להם מרשות המסים על הוצאות בגין המס על הסולר והרכבת לא.

מיכה פרלמן: זה היה במסגרת הצמצום של ההוצאה התקציבית של שנת התקציב 2009-2010.

מיכה פרלמן: בגלל שהנושא לא עבר את הוועדה הזאת, אנחנו צריכים לתת עוד כסף לרכבת כדי שתעמוד במחויבות שלה כדי להפעיל את הרכבת.

משה גפני: שאל חבר הכנסת אריאל למה אתם לא משפים גם את הסולר למקוואות.

משה גפני: מה התשובה?

מיכה פרלמן: האמת שלי אין תשובה למקוואות.

מיכה פרלמן: אני בתחום הרכבת, אבל אני יודע שהיה הסדר.

אורי אריאל: הנושא עלה עשר פעמים בוועדה.

משה גפני: הודיע אייל אפשטיין שהוא משפה גם את המקוואות.

אורי אריאל: אם היושב ראש מקבל את ההודעה, אני ודאי מסכים.

משה גפני: הוא משפה את המקוואות.

אורי אריאל: מאיזה תאריך זה חל?

משה גפני: אני לא יודע.

אורי אריאל: כמו הרכבת.

מיכה פרלמן: זה רק השנה.

משה גפני: בסדר.

משה גפני: כמו הרכבת.

משה גפני: אני מסיר את הרביזיה.

אורי אריאל: אבל אני לא הסרתי.

משה גפני: גם אתה מסיר את הרביזיה על הנושא של הרכבת.

טמיר כהן: הוא לא הגיש.

משה גפני: לא משנה, הוא סומך עלי.

משה גפני: אם יש פניות נוספות, נעשה אותן בהמשך או מחר.

משה גפני: תודה רבה.

משה גפני: אני עושה הפסקה בישיבה.

משה גפני: אנחנו נחדש את הישיבה בשעה 3:30 בדיון על הצווים.